turjo4nis/wikipedia-bn-dump-20250701 huggingface dataset:
এদুয়ার ফিলিপ

এদুয়ার শার্ল ফিলিপ (; ; জন্ম ২৮শে নভেম্বর ১৯৮০) একজন ফরাসি রাজনীতিবিদ। তিনি ২০২০ সাল থেকে ফ্রান্সের নরমঁদি প্রশাসনিক অঞ্চলের ল্য আভ্র নগরীর নগরাধ্যক্ষ হিসেব দায়িত্ব পালন করছেন। এর আগে তিনি ২০১০ থেকে ২০১৭ সাল পর্যন্ত একই দায়িত্বে ছিলেন। তিনি রাষ্ট্রপতি এমানুয়েল মাক্রোঁ-র অধীনে ২০১৭ সালে ১৫ই মে থেকে ২০২০ সালের ৩রা জুলাই পর্যন্ত ফ্রান্সের প্রধানমন্ত্রী হিসেবে দায়িত্ব পালন করেন।

পেশায় আইনজীবী ফিলিপ উ্যনিওঁ পুর আ মুভমঁ পোপ্যুলের নামক রাজনৈতিক দলের প্রাক্তন সদস্য। দলটি পরবর্তীতে লে রেপ্যুব্লিকাঁ নাম ধারণ করে। তিনি ২০১২ থেকে ২০১৭ সাল পর্যন্ত ফ্রান্সের জাতীয় সংসদের সদস্য ছিলেন। এসময় তিনি ফ্রান্সের সেন-মারিতিম দেপার্ত্যমঁ বা জেলার ৭ম নির্বাচনী এলাকার প্রতিনিধি ছিলেন। ২০১৭ সালে ফ্রান্সের রাষ্ট্রপতি নির্বাচনে জয়ী হবার পরে এমানুয়েল মাক্রোঁ এদুয়ার ফিলিপকে তাঁর প্রধানমন্ত্রী হিসেবে নিয়োগদান করেন। ফিলিপ এরপরে ২০২০ সালের ১৭ই মে তার মন্ত্রিসভা গঠন করেন। ২০২০ সালে তাকে প্রধানমন্ত্রিত্ব থেকে অব্যাহতি দেওয়া হয় এবং তার বদলে জঁ কাস্তেক্স-কে প্রধানমন্ত্রী বানানো হয়। প্রধানমন্ত্রী পদ থেকে অব্যাহতির পরে ফিলিপ পুনরায় ল্য আভ্র নগরীর নগরাধ্যক্ষ পদে নির্বাচনে জয়লাভ করেন।

তথ্যসূত্র

বহিঃসংযোগ 

১৯৭০-এ জন্ম
জীবিত ব্যক্তি
সিয়ঁস পো-র প্রাক্তন ছাত্র
ফ্রান্সের প্রধানমন্ত্রী
ফরাসি রাজনৈতিক দলের প্রতিষ্ঠাতা
শ্বেতী রোগে আক্রান্ত ব্যক্তি
আফতাব উদ্দিন হাওলাদার

আফতাব উদ্দিন হাওলাদার বাংলাদেশের বাগেরহাট জেলার রাজনীতিবিদ। অবিভক্ত খুলনা-৩ ও বাগেরহাট-৩ আসনের সাবেক সংসদ সদস্য।

জন্ম ও প্রাথমিক জীবন 
আফতাব উদ্দিন হাওলাদার বাগেরহাট জেলায় জন্মগ্রহণ করেন।

রাজনৈতিক জীবন 
আফতাব উদ্দিন হাওলাদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে অবিভক্ত খুলনা-৩ আসন থেকে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বাগেরহাট-৩ আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
বাগেরহাট জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির রাজনীতিবিদ
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
চতুর্থ জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
চুখ্ৰাংফা

চাওলুং চ্যু-খ্রাম্‌-ফা মৌঙ ডুন চোন খাম বা আহোম রাজ্যের পঞ্চম চাওফা ছিলেন। তিনি  ১৩৩২ সালে রাজপাটে বসেন।

তাঁর সময়ে ভাই চাওপুলা চাওপাংবণ্ডুক বরগোঁহাইর সাথে মিলে স্বর্গদেউর বিরুদ্ধে বিদ্রোহ করেন। রাজার ভাই কামতাপুরের রাজার সহায়তায় আহোম রাজ্য আক্রমণ করেন যদিও পরে আলোচনার মধ্য দিয়ে চারিংয়ের রাজা করে দেন।

চুখ্রাংফার সময়ে বুঢ়াগোঁহাই পদে চাওফ্রংডাম এবং বরগোঁহাই পদে তাফ্রিখিন বরগোঁহাই ছিলেন।

প্রায় ৩২ বছর কাল শাসনে থেকে ১৩৬৪ সালে রাজার মৃত্যু হয়।

তথ্যসূত্র

আহোম রাজবংশ
আহোম রাজা
আহোম রাজ্য
১৩৬০-এর দশকে মৃত্যু
চুতাম্লা

চুত্যেণ্‌ফার মৃত্যুর পর ১৬৪৮ সালে তাঁর পুত্র চাওফা চ্যু-তাম-লাক  রাজা করা হয়। হিন্দু প্রথামতে তিনি জয়ধ্বজ সিংহ নাম নেন। ১৬৬২ সালের মোগলদের একাদশতম আক্রমণে মোগলদেরা আহোম রাজধানী গড়গাঁও অধিকার করে। জয়ধ্বজ সিংহকেে যুদ্ধ থেকে পালিয়ে যেতে হয়েছিল বলে তাঁকে ভগনীয়া রাজা বলা হয়। ১৬৬৩ সালে আহোম এবং মোগলদের মধ্যে তিপামর ঘিলাধারী স্থানে সন্ধি হয়।এই সন্ধির শর্ত অনুসারে জয়ধ্বজ সিংহের কন্যা রমণী গাভরুকে আসামের সকল ত্যাগ করে সুদূর দিল্লীতে যেতে হয়েছিল।

নাগা এবং মিরির বিরুদ্ধে অভিযান
১৬৫০ সালে লক্‌মা নাগার উৎপাত রোধ করতে একটি সৈন্যদল পাঠানো হয়। নাগাদের গ্রাম ইত্যাদি ধ্বংস করা হলেও নাগারা পুনরায় লুটপাত আরম্ভ করে। চারবছর পর আবার একটি দল পাঠানো হয়। নাগা যাঠী-জোঙে আক্রমণ করায় আহোম সেনার সাথে যাওয়া ডফলা সেনারা প্রতিরোধ করে। পরে নাগারা শান্তির প্রস্তাব দেয়। কিন্তু আলোচনা করতে যাওয়া দলটিকে তাঁরা হত্যা করে। আহোম সেনা বড়ো দল নিয়ে তাঁদের আক্রমণ করে গ্রাম, ভান্ডার ধ্বংস করায় নাগারা শান্তির প্রস্তাব নিয়ে বছরে কর দিতে রাজি হয়।

১৬৫৫ সালে মিরিরা আক্রমণ চালিয়ে দুজন আহোম লোককে হত্যা করে। প্রত্যুত্তরে আহোম সেনা প্রায় তিরিশজন মিরি লোকের প্রাণ নাশ করে এবং বারটি গ্রাম জ্বালিয়ে দেয়। মিরিরা তখন রাজাকে বার্ষিক কর দিতে রাজী হয়।

তথ্যসূত্র

আহোম রাজবংশ
১৬৪৮-এ জন্ম
১৬৬৩-এ মৃত্যু
আহোম রাজ্য
আহোম রাজা
চুতংফা

চুতণফা (রাজত্বকাল ১৭১৪-১৭৪৪) স্বর্গদেউ রুদ্র সিংহ-এর প্রথম পুত্র। রুদ্র সিংহের মৃত্যুর পরে তিনি স্বর্গদেউ শিব সিংহ নাম নিয়ে আহোম রাজপাটে বসেন।

রাজত্বকাল
স্বর্গদেউ রুদ্র সিংহ তাঁর মৃত্যুশয্যায় তাঁর জ্যেষ্ঠ পুত্র শিবসিংহ রাজপাট আরোহণ করতে চান। তিনি বাবার বঙ্গ আক্রমণ করার ইচ্ছাকে ত্যাগ করেছিলেন। কিন্তু তিনি বাবার ইচ্ছানুসারে পশ্চিমবঙ্গ-এর নবদ্বীপর শাক্ত পুরোহিত কৃষ্ণরাম ভট্টাচার্য্যের শিষ্যত্ব গ্রহণ করেছিলেন। তিনি কৃষ্ণরাম ভট্টাচার্য্যকে কামাখ্যা মন্দির-এর ব্যবস্থাপনা অর্পণ করেছিলেন। তারপরে কৃষ্ণরাম ভট্টাচার্য নীলাচল পাহাড়ের শিখরে বাস করতে থাকেন। সেজন্য তাঁকে পর্বতীয়া গোহাঁই বলেও ডাকা হত। শিবসিংহ তাঁকে আহোম রাজ্য-এর রাজকীয় গুরু মানতেন এবং অনেক মন্দির ও ব্রাহ্মণকে ভূমিদান করেছিলেন।

ডফলা অভিযান
তিনি সুদীর্ঘ ৩০ বছর শান্তিপূর্ণ ভাবে রাজত্ব করেছিলেন। কেবল ১৭১৭ খ্রিস্টাব্দের জানুয়ারি মাসে তিনি উত্তরের পাহাড়ীয়া অঞ্চলের ডফলাদের বিরুদ্ধে অভিযান আরম্ভ করেছিলেন। ডফলারা ভৈয়াম পর্যন্ত এসে স্থানীয় লোকের সম্পত্তি লুট করার শোধ নিতে তিনি এই অভিযান করেছিলেন। ডফলাদের দমন করার পরে তিনি পাহাড়ের নিম্নে স্থানীয় লোকদের তাঁদের ভবিষ্যতের আক্রমণ থেকে রক্ষা করতে একটি গড় বাঁধিয়েছিলেন।

মৃত্যু
১৭৪৪ খ্রিস্টাব্দে স্বর্গদেউ শিবসিংহের মৃত্যু হয়। তাঁর মৃত্যুর পরে রুদ্রসিংহের দ্বিতীয় পুত্র তথা শিবসিংহের ভাই প্রমত্ত সিংহ রাজ সিংহাসনে অধিষ্ঠিত হন।

তথ্যসূত্র

আহোম রাজবংশ
আহোম রাজ্য
আহোম রাজা
১৭৪৪-এ মৃত্যু
হিন্দু রাজশাসক
নবজন্ম

নবজন্ম হল একটি জনপ্রিয় হাসির বাংলা চলচ্চিত্র যা পরিচালনা করেন দেবকীকুমার বসু। আশাপূর্ণা দেবী এর কাহিনী অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ২৮ ডিসেম্বর ১৯৫৬ সালে ডিলাক্স ফিল্মস ব্যানারে মুক্তি পেয়েছিল এবং সংগীত পরিচালনা করেছেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, অরুন্ধতী দেবী, সবিতা বোস এবং তুলসী চক্রবর্তী।

কাহিনী

শ্রেষ্ঠাংশে

 উত্তম কুমার 
 সাবিত্রী চট্টোপাধ্যায়
 অরুন্ধতী দেবী
 সবিতা বোস
 জহর গঙ্গোপাধ্যায়
 অজিত বন্দ্যোপাধ্যায় 
 তুলসী চক্রবর্তী
 ভূপেন চক্রবর্তী
  নীভাননী দেবী
 মিতা চট্টোপাধ্যায়
 তুলসী লাহিড়ী
 তিলক চক্রবর্তী
 বনি গঙ্গোপাধ্যায়
 আশা দেবী
 গোকুল মুখোপাধ্যায়
 গোপেন মুখোপাধ্যায়
 রাজ কুমার মৈত্র

তথ্যসূত্র

বহিঃসংযোগ
 

১৯৫৬-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
চুরাম্‌ফা

চাওফা চ্যু-রাম-ফা   আহোম রাজপাটে বসেন ১৬৪১ খ্রিস্টাব্দে। ইনি স্বর্গদেউ প্রতাপ সিংহ-এর বড় ছেলে ছিলেন। ইনি সময় না হতেই রাজা হয়েছিলেন। সেইজন্য তিনি ভগারাজা নামেও পরিচিত ছিলেন। এই রাজা নৈতিকতাবিহীন ছিলেন। ইনি এক চুতীয়া মানু্ষকে বধ করিয়ে তাঁর তিরোতাজনী নিয়ে আসেন। এই তিরোতাজনীর সাথে ভাতিজা এক ছেলেও আনেন। রাজার পুত্র না থাকায় তাকে পুত্রবৎ পরম স্নেহ করে রাজা করতে মনস্থ করেন। পরে ছেলেটির রাজা হওয়ার আগেই মৃত্যু হয়েছিল। চুতীয়া তিরোতাজনীর কথামতে ছেলেটিকে মৈদামে সমাধি দিতে ভগারাজা বড়োয়াদের একটি ছেলেকে  খুঁজছিলেন। এখানে বড়োয়ারা অসন্তুষ্ট হয়ে চুরাম্‌ফাকে রাজপদ থেকে সরিয়ে চুত্যেন্‌ফাকে রাজা করে। চুরাম্‌ফাকে দূরের পাহাড়ে নিয়ে গিয়ে সেখানে থাকতে দেওয়া হয়েছিল; এবং কিছুদিন পরে তাঁকে সেখানে বধ করা হয়েছিল।
ভগারাজার সময়ের প্রধান কাজ হচ্ছে শালগুড়ি আলি নির্মাণ।

তথ্যসূত্র

আহোম রাজবংশ
আহোম রাজা
আহোম রাজ্য
১৬৪০-এর দশকে মৃত্যু
চুলিক্‌ফা

চাওফা চ্যু-লিক-ফা বা রত্নধ্বজ সিংহ ১৬৭৯ সাল থেকে ১৬৮১ সাল পর্যন্ত আহোম রাজ্য-এর রাজা ছিলেন। গুয়াহাটি এবং নিম্ন আসাম-এর আহোম রাজপ্রতিনিধি লালুকসোলা বরফুকন আগের রাজা চুদৈফাকে সরিয়ে চুলিক্‌ফাক রাজা করার সময় তাঁর বয়স ছিল মাত্র ১৪ বছর। এই বয়সে রাজা হওয়ার জন্য তাঁর ল'রা রাজা নাম হয়েছিল। তাঁর শাসনকালে লালুকসোলা বরফুকন নানা দুর্ষ্কর্ম করেছিলেন। তার মধ্যে একটি ছিল আহোম রাজবংশ-এর কোঁয়রদের অঙ্গ ক্ষত করা। তুংখুঙীয়া ফৈদ-এর কোঁয়র গদাপাণি পালিয়ে আসলেও তাঁর পত্নী জয়মতীর ওপর চুলিক্‌ফার সৈন্যরা অমানুষিক অত্যাচার চালায় এবং কুঁয়রী মৃত্যুমুখে পতিত হন। রাজসভার বিবাদে লালুকসোলা বরফুকনের হত্যার পর কলিয়াবরের মন্ত্রীরা ল'রা রাজাকে সরিয়ে যোগ্য একজন কোঁয়রকে রাজা করতে মনস্থ করেন। সেই মর্মে কামরূপ-এর রাণী অঞ্চলে আত্মগোপন করে থাকা গদাপাণিকে এনে রাজা করা হয়। চুলিক্‌ফাকে নামরূপে নির্বাসন দেওয়া হয় এবং পরে মৃত্যুদণ্ড দেওয়া হয়।

পূর্বপুরুষ এবং সিংহারোহণ
চুলিক্‌ফা ছিলেন আহোম রাজ্যের চামগুরীয়া ফৈদর কোঁয়র। তাঁর পূর্বের নাম চারুগোহাঁই। পূর্বের আহোম রাজা চুহুংফা-এর ভাই নারায়ণ টিপাম রাজার তিনি নাতি ছিলেন। ১৬৭৯ সালে আতন বুঢ়াগোঁহাইর সাথে মতবিরোধ হওয়ার পর গুয়াহাটি এবং নিম্ন আসাম-এর আহোম রাজপ্রতিনিধি লালুকসোলা বরফুকন গড়গাঁও-এর রাজসভার চাবিকাঠি হাতে আনতে ষড়যন্ত্র করেন।

তথ্যসূত্র

টিকা

আহোম রাজবংশ
আহোম রাজা
আহোম রাজ্য
১৬৬০-এর দশকে জন্ম
১৬৮১-এ মৃত্যু
চুবিন্‌ফা

চাওলুং চ্যু-বিণ্‌-ফা মৌঙ ডুন চোন খাম বা আহোম রাজ্যের তৃতীয় চাওফা ছিলেন। তিনি চাওলুং চুতেওফার বড় ছেলে ছিলেন।  তিনি ১২৮১ সালে রাজপাটে বসেন।

চুবিনফা রাজ্যের প্রজাকে বুঢ়াগোঁহাই এবং বরগোঁহাইর অধীন পর্যন্ত দুটি ভাগে নিয়ে রাজ্যের শাসন-কর্ম অধিক কার্য্যক্ষম এবং সচল করেন। চুবিনফা ত্যাওকাংবণ্ডুকা নাম মিসিং সম্প্রদায়ের একজন ব্যক্তির কন্যা হিঙ্গুলীকে বিয়ে করেন এবং বরকুঁয়রীর  মর্য্যদা দেন।

এই স্বর্গদেউর সময়েই সাতঘরীয়া আহোমদের সৃষ্টি হয়।

চুবিনফার সময়ে  থাওরুরু বুঢ়াগোঁহাই এবং চাওপাংবণ্ডুক বরগোঁহাই ছিলেন।

তথ্যসূত্র

আহোম রাজবংশ
আহোম রাজা
আহোম রাজ্য
১৩শ শতাব্দীতে জন্ম
১২৯০-এর দশকে মৃত্যু
চুতেফা

চাওলুং চ্যু-তেও-ফা মৌঙ ডুন চোন খাম বা আহোম রাজ্যের দ্বিতীয় চাওফা ছিলেন। তিনি চাওলুং চুকাফার বড় ছেলে ছিলেন।  তাঁর রাজ্যকাল ১২৬৮ সাল থেকে ১২৮১ সাল পর্যন্ত।

চুতেওফার বঢ়াগোঁহাইর নাম ছিল থাওরুরু বুঢ়াগোঁহাই এবং বরগোঁহাইর নাম ছিল চাওবিন বরগোঁহাই।

চুতেওফা নরারাজ্য পর্যন্ত নিজের কটকী প্রেরণ করে নরারাজ্যের সাথে নিজেদের সর্ম্পক সুদৃঢ় করেন এবং কুটনৈতিক কৌশলে কাছাড়িদের থেকে দিখৌ নদীর পূর্ব অংশ নিজ রাজ্যের অর্ন্তভুক্ত করেন।

চুতেওফার সময়ে রামখা দেও শালর বরুয়া পদটি সৃষ্টি করেন।  রামখা দেও শালর পূজার জন্য খাজনা রেহাই দেওয়া জমি দান করেন এবং  বরদেউরী, ছোটদেউরী , দেওঘরিয়া , আঠপরিয়া , তেলি , মালী , নাপিত, কমার, চমার , ধুলীয়া , বলিকটীয়া , খাতোয়াল , বারিচোয়া , বেলিচোয়া , চাউলকরা , মলখুবচা  এবং  পানিতোলা ইত্যাদি পূজার জন্য সহায়ক পদ সৃষ্টি করেন।

তথ্যসূত্র

আহোম রাজবংশ
আহোম রাজা
আহোম রাজ্য
১২৮০-এর দশকে মৃত্যু
কনচেং বরপাত্রগোঁহাই

কনচেং বরপাত্রগোঁহাই () ছিলেন আহোম শাসনতন্ত্র-এর বরপাত্রগোঁহাই পদবী লাভ করা প্রথম আধিকারিক। স্বর্গদেব চুপিম্‌ফা (১৪৯৩-১৪৯৭ খ্রী:) নক্টে খুনবাও (নাগারাজা) কারঙ্গপারের মিত্র ছিলেন। একদিন এক চমুবা কুঁয়রী "নাগা খুনবাওটি দেখতে ভাল" বলায় খং উঠে রাজা চারমাসের গর্ভবতী কুঁয়রীকে কারঙ্গপাকে দিয়ে দেন। নাগারাজা "তিনি যে দেবতাই দিতে পালে মঞো আই বলে রাখিম", এইকথা বলেন। নগাচাঙয়ে কুঁয়রীর ছেলে জন্মায়।
এরপর ১৪৯৭ খ্রিস্টাব্দে চুহুংমুং বা দিহিঙ্গীয়া রাজা আহোম সিংহাসনে আরোহণ করেন। এই স্বর্গদেউর সময়ে নাগা চাঙ থেকে চমুবা কুঁয়রীর ছেলে আহোম রাজধানীতে কর পরিশোধ করতে আসায় দিহিঙ্গীয়া রাজা এই ছেলেটির গায়ে রাজকীয় তেজ দেখে তার পরিচয় জানতে যান। তিনি বুঢ়াগোঁহাই এবং বরগোঁহাইর সাথে আলোচনা করে ভবিষ্যতে আহোম রাজ্যের বিপদের আশঙ্কা করে এই ছেলেটিকে কনচেং নাম দিয়ে বরপাত্রগোঁহাইর পদ দিলেন। বুঢ়াগোঁহাই এবং বরগোঁহাইর সাথে এর সমান মর্যাদা হয়।

উল্লেখনীয় ঘটনা 
 রাজ্যের সীমা বিস্তার: কনচেং বরপাত্রগোঁহাইয়ের নেতৃত্বে বল প্রয়োগ এবং ছলে দেরগাঁও এবং মরঙ্গী পর্যন্ত আহোম সৈন্য রাজ্যের পশ্চিম সীমা বৃদ্ধি করে।
 তুর্বকের আসাম আক্রমণ: চুহুংমুং-এর সময়ে তুর্বকের নেতৃত্বে ১৫৩২ খ্রিস্টাব্দের এপ্রিল মাসে মোগলরা আসাম আক্রমণ করে। আহোম সেনাপতি কনচেঙের হাতে তুর্বকের মৃত্যু হয় এবং তাঁর নেতৃত্বে আহোম সৈন্য মোগল সৈন্যকে করতোয়া নদী পার করে ফিরে আসেন।

তথ্যসূত্র 

আসামের ব্যক্তি
আহোম রাজ্য
লেডি ব্র্যাবোর্ন কলেজ

লেডি ব্র্যাবোর্ন কলেজ (এলবিসি) কলকাতা শহরে অবস্থিত ভারতের শীর্ষস্থানীয় নারী শিক্ষাপ্রতিষ্ঠানগুলোর মধ্যে অগ্রগণ্য। এই কলেজ প্রাক-স্নাতক ও স্নাতকোত্তর শিক্ষার্থীদের ভরতি নেয় এবং কলকাতা বিশ্ববিদ্যালয় স্বীকৃত উপাধি প্রদান করে। এটা রাজ্য সরকার দ্বারা প্রশাসিত একটা কলেজ এবং এর অবস্থান অন্যতম মহানগরীয় অঞ্চলের মধ্যে।

ইতিহাস 
১৯৩৯ খ্রিস্টাব্দের জুলাই মাসে সেই সময়কালের বাংলার প্রধানমন্ত্রী এ কে ফজলুল হকের উদ্যোগ অনুযায়ী কলিকাতার (বর্তমানে কলকাতা ) পার্ক সার্কাসের একটা ভাড়া করা বাড়িতে লেডি ব্র্যাবোর্ন কলেজ প্রতিষ্ঠিত হয়েছিল। একজন অ্যাংলো-আইরিশ অভিজাত মহিলা, ব্যারোনেস ব্র্যাবোর্ন ডোরিন মহাশয়ার নামে এই কলেজের নামকরণ করা হয়েছিল, যিনি তৎকালীন বাংলার গভর্নর মহামান্য পঞ্চম ব্যারন ব্রেবোর্ন মহাশয়ের স্ত্রী ছিলেন।  ১৯৩৯ খ্রিস্টাব্দের ২৩ ফেব্রুয়ারি লর্ড ব্র্যাবোর্নের জীবনাবসান হয়। ১৯৩৯ খ্রিস্টাব্দের ২৬ অগস্ট পরবর্তী গভর্নর স্যর জন হার্বার্ট লেডি ব্র্যাবোর্ন কলেজের ভিত্তি প্রস্তর স্থাপন করেন।  এই কলেজে মুসলিম নারী শিক্ষার্থীদের জন্য ৫০ শতাংশ আসন সংরক্ষিত ছিল এবং বাকি শিক্ষার্থী নেওয়া হোত হিন্দু, পার্সি, শিখ, জৈন এবং অন্যান্য  মানবগোষ্ঠীর মধ্যে থেকে। শুধুমাত্র মুসলিম শিক্ষার্থীদেরই ছাত্রী আবাসের সুবিধা দেওয়া হোত।  মুসলিম শিক্ষার্থীদের অভাবের কারণেই এই কলেজে হিন্দু শিক্ষার্থীদের ভরতি করা শুরু হয়। অল ইন্ডিয়া মাইনরিটি অ্যাসোসিয়েশনের বক্তব্য অনুযায়ী এই কলেজে মুসলিম শিক্ষার্থীদের ভরতি হওয়া দুষ্কর হয়ে পড়েছে। ২০১৭ খ্রিস্টাব্দে কলকাতা বিশ্ববিদ্যালয় অন্যান্য সংসৃষ্ট শিক্ষাপ্রতিষ্ঠানের সঙ্গে এই কলেজকে তাদের শিক্ষার্থীদের পিএইচডি প্রদান করার অনুমতি দিয়েছিল।

উল্লেখযোগ্য প্রাক্তনী এবং অনুষদ 

 অরুন্ধতী ভট্টাচার্য 
 অরুন্ধতী ঘোষ 
 অসীমা চট্টোপাধ্যায় 
 বেগজাদি মাহমুদা নাসির 
 গৌরী ধর্মপাল 
 হেলেনা খান 
 জাহানারা ইমাম 
 কোয়েনা মিত্র 
 রিমি বি চ্যাটার্জি 
 ঋতুপর্ণা সেনগুপ্ত 
 সৈয়দা সাকিনা ইসলাম 
 তারা চ্যাটার্জি 
 ইন্দ্রাণী সেন 
 শ্রাবণী সেন 
 সুস্মিতা বসু মজুমদার
 আবদুল খালেক

আরো দেখুন 

 কলকাতা বিশ্ববিদ্যালয় কর্তৃক অনুমোদিত কলেজগুলির তালিকা 
 ভারতের শিক্ষা ব্যবস্থা
 পশ্চিমবঙ্গে শিক্ষা

তথ্যসূত্র

বহির্সংযোগসমূহ 

১৯৩৯-এ প্রতিষ্ঠিত শিক্ষাপ্রতিষ্ঠান
কলকাতার বিশ্ববিদ্যালয় ও কলেজ
উইকিউপাত্তে স্থানাঙ্ক আছে
পশ্চিমবঙ্গের মহিলা বিশ্ববিদ্যালয় ও কলেজ
কলকাতা বিশ্ববিদ্যালয়ের অনুমোদিত
১৯৩৯-এ ভারতের প্রতিষ্ঠানসমূহ
কলকাতা বিশ্ববিদ্যালয়ের অধিভুক্ত
১৯৩৯-এ ভারতে প্রতিষ্ঠিত
তিওয়া জনগোষ্ঠী

তিওয়া আসাম-এর একটি উপজাতি। আসামের নগাঁও, মরিগাঁও এবং কার্বি আংলং জেলাতেই এদের মূল বসতি যদিও কামরূপ জেলা-এর দক্ষিণ-পূর্ব অংশে, লখিমপুর জেলা-এর কয়েকটি গাঁওয়ে এবং যোরহাট-এর কাছে তিতাবরে কিছুসংখ্যক তিওয়ালোক আছে। পূর্বে এই জন-জাতির লোকরা 'লালুং' নামে পরিচিত ছিল যদিও বর্তমানে এরা নিজেকে 'তিওয়া' বলে পরিচয় দেয়। কার্বিদের সাথে তিওয়াদের যথেষ্ট সাদৃশ্য দেখা যায়। অনেকক্ষেত্রে তাঁদের দুটি বিশেষ উপজাতি হিসাবে মনে করা কঠিন। দুটি উপজাতির সামাজিক প্রথা, রীতি-নীতি ইত্যাদির মধ্যে পার্থক্যের থেকে সাদৃশ্যই বেশি।

শ্রেণী বিভাজন
তিওয়ারা কয়েকটি কুলে বিভক্ত। যেমন: মছরং, কোবঁর, পাটর, মাছেরেং, মাগর, মাদুর, লাদুর, পুরু, ছাগারা, মালৈ, আগারা, চঞ্চর, কচ, চলং, মুনি, মেলাং, লবম ইত্যাদি। এর মধ্যে মছরং এবং মাছরেং কুলকে শ্রেষ্ঠ বলা হয়। উল্লেখ্য প্রতিটি কুলই বহির্বিবাহী। বিশেষ একটি কুলে অন্য একটি বিশেষ কুলের সাথে বৈবাহিক সম্পর্ক করতে এবং রাখতে পারে।

তাঁদের ব্যবহার করা উপাধিসমূহ হচ্ছে:-

বরদ পর্যন্ত , দেউরী ,হুকাই, আমচি ,ড্রঙলি,ফামচঙ,পামচং,মান্তা,লালুং,কোঁয়র,পাটর ইত্যাদি

ধর্ম-বিশ্বাস
তিওয়ারা হিন্দু ধর্মাবলম্বী। অতীতে তাঁদের নিজস্ব ধর্মীয় বিশ্বাস এবং ক্রিয়া-কাণ্ড ছিল যদিও বর্তমানে তাঁরা হিন্দু ধর্ম গ্রহণ করেছে। মহাদেব এবং কেঁচাইখাতী গোসাঁনী তাঁদের আরাধ্য দেব-দেবী। বুধবার তিওয়াদের গুরুবার।

অর্থনৈতিক জীবন এবং শিক্ষা-দীক্ষা
তিওয়াদের অর্থনৈতিক জীবন আসামের অন্যান্য জনগোষ্ঠীর সাথে এক। তাঁদের বেশিসংখ্যক লোকই কৃষিজীবী। ধান, সরিষা, মাষ, আলু ইত্যাদির চাষ করে তাঁরা জীবন নির্বাহ করেন। অর্থনৈতিক দিকে তিওয়ারা এখনও অনুন্নত। একমতো শিক্ষা-দীক্ষার ক্ষেত্রে অধিক-সংখ্যক তিওয়ালোক পিছিয়ে পড়া।

ভাষা-দোবান
তিওয়াদের নিজস্ব কথিত ভাষা বা দোয়ান আছে যদিও ভৈয়ামর অনেকসংখ্যক তিওয়ালোক তা বদলে ফেলেছে। বর্তমানে অসমীয়া ভাষাকেই তাঁরা মাতৃভাষারূপে ব্যবহার করেছে।

উৎসব-পার্বণ, সাজ-পোশাক ,এবং জীবন-নির্বাহের পদ্ধতি 
উৎসব-পার্বণের ক্ষেত্রে ভৈয়ামের তিওয়ারা স্থানীয় অন্য অসমীয়াদের পালন করা উৎসবকেই পালন করেন। তিওয়াদের জীবন-নির্বাহের পদ্ধতির অসমীয়া ভাষা-ভাষী হিন্দুদের সাথে অনেকটি মিল আছে।

তিয়াদের পরম্পরাগত সাজ-পোশাক ::

১/জচকাই :- তিওয়া মহিলার পরা দখনার মতো চাদর

২/ফাচকাই :- বুকে পরা ফুলাম চাদর

৩/ফাগুড়ি:- তিওয়া পুরুষের মাথায় পরা পাগুড়ি

৪/ফালি:-তিয়াদের পরম্পরাগত গামোচা

৫/ফুইছা লো:- ডিঙিতে পরা পয়সার মনি বা মালা

জনসংখ্যা
বর্তমানে আসামে তিওয়াদের জনসংখ্যা প্রায় দুই লাখ।

তথ্যসূত্র

আসামের উপজাতি
আসামের সামাজিক গোষ্ঠী
উত্তর-পূর্ব ভারতের জাতিগোষ্ঠী
দক্ষিণ এশীয় জনগোষ্ঠী
দেমির বাবার মাজার

দেমির বাবার মাজার (; ) উত্তরপূর্ব বুলগেরিয়ার রাজগ্রেড পৌরসভার সাফাসতেরি গ্রামে অবস্থিত ১৬ শতকের একটি আলেহিউ দরগা শরীফ। ইজবোরোয়ানোভা ঐতিহাসিক ও প্রত্নতাত্ত্বিক সংরক্ষণ স্থানের একটি অংশ হিশেবে, দেমির বাবার মাজার বুলগেরিয়ার অন্যতম ১০০ পর্যটন স্থানের একটি।

ধারণা করা হয়, দরগাটি ১৬ শতকের আলেহিউ সন্ন্যাসী দেমির বাবার সমাধিস্থল। সমাধিটি একটি সমসপ্তভুজ ক্ষেত্র, যেটা তৈরীতে স্থানীয় বালুশিলা ব্যবহার করা হয়েছে।

গ্যালারি

তথ্যসূত্র

আরও পড়ুন

 
 
 
 

বুলগেরিয়ায় সংরক্ষণ
শিয়া ইসলাম
বুলগেরিয়ায় ইসলাম
তর্জা (লোকজ কবিতা প্রতিযোগিতা)

তর্জা এক ধরনের দীর্ঘ ঐতিহ্যবাহী বাংলার অনুষ্ঠান। এটি  লোকজ কবিতার একটি প্রতিযোগিতা। ঐতিহাসিকভাবে এটি পরিবেশন করা হয়ে থাকে গ্রাম্য আসরে কোনো চণ্ডীমণ্ডপে অথবা গ্রামদেবতার পূজাবেদি, মেলা অথবা অন্যান্য সামাজিক অনুষ্ঠানে। সাধারণত রাস্তাঘাটে, বাজারের কোনো স্থানে, বা মঞ্চ সাজিয়েও বিবিধ ধর্মীয় অনুষ্ঠানে এর পরিবেশনা করা হয়ে থাকে। প্রতিযোগিতার বিষয় নির্ধারণ করা হয় সাধারণত রামায়ণ, মহাভারত বা পুরাণ থেকে। কবিরা তাদের নিজ অংশটি ছড়া আকারে গায় এবং অন্য অংশগ্রহণকারীকে এর অর্থ অনুমান করতে হয়। বাংলার নবজাগরণের সময়ে আধুনিকায়নের জোয়ারে ঝুমুর ক্লাবসহ এমন অনেক ক্লাব ধ্বংশ করা হয়েছিল এদের অশালীন বিষয়বস্তু আছে বলে।

একটি তর্জা শ্লোকের উদাহরণ:   মাগী মিনশেকে চিৎ করে ফেলে দিয়ে বুকে দিয়েছে পা

 আর চোখটা করে ঝুলুর ঝুলুর, মুখে নাইকো রা।  এর আক্ষরিক অনুবাদ: "কোনো বেহায়া মেয়ে পুরুষকে মাটিতে উপুড় করে ফেলে দিয়ে তার বুকে পা দিয়েছে, আর রাগে চোখ আগুন ঝরাচ্ছে মুখে কোনো আওয়াজ না করে।"  এই ধাঁধার উত্তর হল দেবী কালী এবং তাঁর সাথে যুক্ত কিংবদন্তি। এর উত্তরদাতারা সেই মুহূর্তে তৈরি একটি কবিতায় তার উত্তরও গাইবে।

একটি শিল্প মাধ্যম 
এই কবিতা প্রতিযোগিতায় জেগে ওঠা সংগীতের একটি বিশেষ রূপ আছে। এছাড়া এটি অন্যান্য অনুরূপ লোকজ সংস্কৃতি ঝুমুর, টপ্পার সাথে ওতপ্রোতভাবে জড়িত। বঙ্গের সংগীত জগতে এটি যোগ করছে এক অনন্য মাত্রা।

তথ্যসূত্র 

বাংলা সাহিত্য
মাঠা

মাঠা এক প্রকার পানীয়, যা ভারতীয় উপমহাদেশে উদ্ভব হয়, দই অথবা ঘোলের সাথে মসলা ও চিনি মিশিয়ে এটি তৈরি হয়। ভারতের বিহার, পশ্চিমবঙ্গ এবং ত্রিপুরায় সাদা ঘোলকেও মাঠা বলা হয়। মাঠা তৈরির জন্য ঘোলের সাথে মিশ্রিত উপাদানের মধ্যে পুদিনা, ভাজা জিরা, হিং, বারসুঙ্গা, লবণ এবং চিনি অন্তর্ভুক্ত থাকতে পারে। 

মাঠা সাধারণত খাবারের আগে বা পরে পরিবেশন করা হয়, যদিও এটি খাবারের সাথেও খাওয়া যেতে পারে এবং এটি হজমে সহায়তা করতে পারে বলে মনে করা হয়। মাঠা অনেকটাই চাসের অনুরূপ, যাকে ছানচ বা ঘোল'ও বলা হয়, তবে এটি অতিরিক্ত মসলাদার এবং নেপালে মোহি নামে পরিচিত।

প্রস্তুতপ্রণালী

উপকরণ

 টক দই - ১ কাপ
 পানি - ২ কাপ
 লেবু - ১টি
 বিট লবণ - ১ চা চামচ
 চিনি - ১/৩ কাপ।

প্রণালী
একটি পাত্রে টক দই ও পানি দিয়ে নেড়ে নিতে হবে। একটি লেবু কয়েকটি টুকরো করে চিপে দিতে হবে। লেবুর টুকরাগুলোও ছেড়ে দিতে হবে ভেতরে। বিট লবণ ও চিনি দিয়ে নাড়তে হবে। এটি ব্লেন্ডারে ব্লেন্ড করা যাবে না। চামচ অথবা ডিম ফেটানোর যন্ত্র দিয়ে সব উপকরণ মেশাতে হবে। গ্লাসে ঢেলে লেবুর টুকরা দিয়ে সাজিয়ে পরিবেশন করা যাবে ঠান্ডা মাঠা।

আরো দেখুন 
 ঘোল 
 লাবাং
 বোরহানি

তথ্যসূত্র

বহিঃসংযোগ 

পাঞ্জাবি রন্ধনশৈলী
পাকিস্তানি রন্ধনশৈলী
ভারতীয় রন্ধনশৈলী
ভারতীয় পানীয়
বাংলাদেশী রন্ধনশৈলী
বাংলাদেশী পানীয়
নেপালি রন্ধনশৈলী
দুধ ভিত্তিক পানীয়
লাবাং

লাবাং শব্দটি আরব বিশ্ব (মধ্য প্রাচ্য এবং উত্তর আফ্রিকা) জুড়ে লাবান, লেবেন () সহ বিভিন্নভাবে ব্যবহৃত হয়, গাঁজানো/ফুটানো দুধের কোনও খাবার বা পানীয় বোঝাতে। সাধারণত, লাবাং হিসাবে পরিচিত দুটি প্রধান পণ্য রয়েছে: লেভ্যান্ট অঞ্চলে, দই ; এবং আরব এবং উত্তর আফ্রিকায় (মাগরেব) ঘোল। ইচ্ছাকৃতভাবে দুধকে টক করে দেওয়ার প্রচলন প্রাচীনকাল থেকেই জ্ঞাত এবং বহু সংস্কৃতি দ্বারা এটি চর্চা করা হয়।

ঐতিহ্যবাহী পানীয় এই লাবাং তৈরিতে প্রায় ২৪ ঘণ্টা দুধকে গাঁজানো হয়, তারপরে মাখন মন্থন করা হয় এবং সরিয়ে ফেলা হয়। অবশিষ্ট ঘোল কয়েক দিনের জন্য ঘরের স্বাভাবিক তাপমাত্রায় রাখতে পারে। বর্তমান আধুনিক সময়ে এটি বাণিজ্যিকভাবে উৎপাদন করা হয়।

প্রস্তুতপ্রণালী

উপকরণ 
 পুদিনা পাতা - ৫ টেবিল চামচ
 টকদই - ১ কাপ
 বিট লবণ - স্বাদমতো
 টালা জিরা গোঁড়া - ১/৪ চা চামচ
 চিনি - ১ চা চামচ
 পানি - ২ কাপ
 বরফ কুঁচি - পরিমাণমতো

প্রণালী
সব উপকরণ একসাথে ব্লেন্ডারে দিয়ে মিশ্রিত করে নিতে হবে। মিশ্রিত করা হলে বরফ কুঁচি দিয়ে লাবাং পরিবেশন করতে হবে।

আরও দেখুন 
অনুরূপ পানীয়: 
 মাঠা
 লাচ্ছি 
 বোরহানি

তথ্যসূত্র

বহিঃসংযোগ 

মধ্যপ্রাচ্যীয় রন্ধনশৈলী
আরব রন্ধনশৈলী
অ্যালকোহলমুক্ত পানীয়
সিরীয় রন্ধনশৈলী
ফিলিস্তিনি রন্ধনশৈলী
লেভান্তনীয় রন্ধনশৈলী
লেবাননি রন্ধনশৈলী
জর্ডানি রন্ধনশৈলী
ইসরায়েলি রন্ধনশৈলী
দুধ ভিত্তিক পানীয়
আমিরাতি রন্ধনশৈলী
ডোরাবুক পাকড়া কাঠকুড়ালি

ডোরাবুক পাকড়া কাঠকুড়ালি (বৈজ্ঞানিক নাম:Dendrocopos atratus)(ইংরেজি নামঃStripe-breasted woodpecker)  Picidae গোত্র বা পরিবারের অন্তর্গত Dendrocopos গণের এক প্রজাতির পাখি।

বর্ণনা
ডোরাবুক পাকড়া কাঠকুড়ালি পাখিটি দৈর্ঘ্য  ২১ থেকে ২২ সেমি(৮.৩থেকে ৮.৭ইঞ্চি)।

প্রাপ্তিস্থান
ভুটান, মায়ানমার,  চীন, লাওস, ভিয়েতনাম অঞ্চলে দেখা যায়।

বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবংবাংলাদেশের অবস্থায় অপ্রতুল-তথ্য ।কেবল মাত্র দুইটি তালিকায় অন্তর্ভুক্ত করা হয়েছে। বাংলাদেশ থেকে সংগৃহিত এ প্রজাতির পাখির

তথ্যসূত্র

ভুটানের পাখি
লাওসের পাখি
ভিয়েতনামের পাখি
মিয়ানমারের পাখি
উত্তর-পূর্ব ভারতের পাখি
১৮৪৯-এ বর্ণিত পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
বড়ো-কাছাড়ি জনগোষ্ঠী

বড়ো-কাছাড়ি হচ্ছে আসাম-এর তিব্বত-বার্মী ভাষা বলা কয়েকটি জনগোষ্ঠীকে সামগ্রিকভাবে বোঝাতে ব্যবহার করা নাম। বড়ো-কাছাড়ি হ'ল আসাম এবং উত্তর পূর্ব ভারতের একটি বৃহৎ সম্প্রদায়।

উৎপত্তি
বড়ো নামটি আসাম-এর মেছ তথা কাছাড়ি ভাষিক গোষ্ঠীটিকে সামগ্রিকভাবে বোঝাতে প্রথমে ব্যবহার করেছিলেন B H Hodgson-এ। আসামের পশ্চিমে বাস করা মেচ জনগোষ্ঠীর লোকদের বড়ো নামে পরিচিত ছিল। কালক্রমে আসাম পর্যন্ত এসে থিতিয়ে যাওয়া এই মেচ দের তিনি বড়ো (Bodo) নামে অভিহিত করেন। বিভিন্ন ভাষাতত্ত্ববিদদের দ্বারা পরামর্শ দেওয়া হয়েছে যে প্রোটো-বড়ো-গারো ভাষা ব্রহ্মপুত্র উপত্যকার একদা 'লিঙ্গুয়া-ফ্রেঙ্কা' ছিল। আসামের পূর্ব অঞ্চলের হিন্দু অধিবাসীরা এই বড়ো তথা মেচ দের কাছাড়ি নাম দেয়। কালক্রমে এই নাম অন্যান্য স্থানে থাকা একই মূলের বড়ো তথা কাছাড়িদেরকে জুড়ে নেওয়ায় বড়ো-কাছাড়ি নামটি জনপ্রিয় হয়ে উঠে।  মেচ তথা বোরোদের ভাষার সাথে রাভা, লালুং, ডিমাচা, গারো, মরাণ, মটক, ত্রিপুরা এবং চুতীয়া এই তিব্বত-বার্মী ভাষায় ভিত্তি করে গড়ে ওঠা গোষ্ঠীটিকে হজসন ১৮৪৭ সালে বড়ো নামে নামাংকিত করেন।

শ্রেণীকরণ
১৮৮১ সালের জনগণনা অনুসারে, বড়ো-মেচ, দেউরী, ডিমাচা, ঢিমাল, গারো, হাজং, কোচ, লালুং (তিওয়া), মেচ, মরান, মটক, ফুলগরিয়া, চুতীয়া, রাভা, সোনোয়াল, শরণীয়া, সোলেমিয়া ঠেঙ্গাল এবং তিপ্রাসা- এই সকল জনগোষ্ঠীকে কাছাড়ি বলে শ্রেণীভুক্ত করা হয়।

তথ্যসূত্র 

 https://books.google.co.in/books?id=3-4CAAAAMAAJ&q=Charu+Chandra+Sanyal&dq=Charu+Chandra+Sanyal&redir_esc=y
 http://dsal.uchicago.edu/books/lsi/lsi.php?volume=3-2&pages=540#page/1/mode/1up
 https://books.google.co.in/books?id=mLlH-ug25o8C&lpg=PP1&pg=PP1#v=onepage&q&f=true

বড়ো ব্যক্তি
আসামের উপজাতি
কাছাড়ি জনগোষ্ঠী
আসামের সামাজিক গোষ্ঠী
উত্তর-পূর্ব ভারতের জাতিগোষ্ঠী
দক্ষিণ এশীয় জনগোষ্ঠী
বায়ুজীববিদ্যা

বায়ুজীববিদ্যা ( গ্রীক ἀήρ, আড় থেকে, " বায়ু "; bi, বায়োস, " লাইফ "; এবং -λογία ,- লজিয়া ) জীববিজ্ঞানের একটি শাখা যা জৈব কণা যেমন ব্যাকটেরিয়া, ছত্রাকের স্পোর, খুব ছোট পোকামাকড়, পরাগরেণু এবং ভাইরাস বিষয়ে আলোচনা করে। এ উয়াপদানগুলো বায়ু দ্বারা পরিবাহিত হয়। বায়ুজীববিদরা স্বভাবগতভাবেই বায়ুতে থাকা পরাগরেণু, ছত্রাকের স্পোর ইত্যাদির পরিমাপ নিয়ে কাজ করে থাকেন যা অ্যালার্জি আক্রান্তদের প্রতি সেবা হিসাবে বর্ণনা করা যায়।

বায়ুবাহিত শৈবালের প্রথম সন্ধান পাওয়া যায় ১৯১০ খ্রিস্টাব্দে, জার্মানিতে।

বায়ুজীববিদ্যা প্রক্রিয়ার মান সম্পর্কে ন্যূনতম প্রয়োজনীয়তার মাত্রা প্রকাশ করা হয় অধিকাংশের সম্মতিক্রমে এক আন্তর্জাতিক মানদণ্ডে।

আরো দেখুন 

 Aeroplankton

তথ্যসূত্র

বহিঃস্থ তথ্যসমূহ 

 আন্তর্জাতিক মহাকাশ বিমান সংস্থা  
 https://www.knowmold.com/know-your-mold.html

ছত্রাক
জীবাণু
ছত্রাকবিজ্ঞান
অণুজীববিজ্ঞান